Tolong jelaskan mengenai Hari Radio sedunia. dari 13 Februari dalam bahasa melayu

1542 - Permaisuri Catherine Howard, raja permaisuri kelima Henry VIII dari England, dihukum pancung atas tuduhan berzina.

1575 - Raja Henry III dari Perancis dimahkotakan di Rheims.

1635 - Sekolah awam pertama di Amerika Syarikat, Boston Latin School, ditubuhkan.

1668 - Sepanyol mengiktiraf Portugal sebagai negara merdeka.

1680 - Naning dan Rembau menandatangani perjanjian perdamaian dengan pihak Belanda seterusnya bersetuju menjadi naungan Belanda selepas itu.

1689 - Revolusi 1688: Putera Wales James Francis Edward Stuart tidak menaiki takhta, sebaliknya kakandanya Mary Stuart (gambar) dan suaminya William III dari Orange diisytiharkan sebagai pemerintah bersama England dan Ireland.

1880 - Thomas Edison mencerap Kesan Edison, yang kemudian menjadi asas diod tiub hampagas John Ambrose Fleming.

1881 - Pejuang hak mengundi untuk wanita terkemuka Perancis Hubertine Auclert (gambar) melancarkan akhbar kewanitaan La Citoyenne di Paris.

1931 - New Delhi menjadi ibu negara India British.

1934 - Kapal wap Cheliuskin buatan Soviet karam di Lautan Artik.

1945 - Perang Dunia Kedua: Bomber Command RAF memulakan pengeboman strategik Dresden di Sachsen, Jerman, menyebabkan ribut api maut yang membunuh ribuan orang awam.

1960 - Perancis menguji bom atom pertamanya.

1960 – Pengasingan kaum di Amerika Syarikat: Pelajar kolej Amerika Afrika mengadakan mogok duduk Nashville pertama di tiga kaunter makan tengah hari di Nashville, Tennessee.

1971 - Perang Vietnam: Pihak Vietnam Selatan menyerang Laos dengan bantuan tentera udara Amerika Syarikat.

1974 - Aleksandr Solzhenitsyn, pemenang Hadiah Nobel dalam Kesusasteraan pada tahun 1970, diusir dari Kesatuan Soviet.

1984 - Konstantin Chernenko menggantikan Yuri Andropov sebagai setiausaha agung Parti Komunis Kesatuan Soviet.

1990 - Rancangan dua peringkat untuk menyatukan semula Jerman mencapai kata sepakat.

1991 - Perang Teluk: Dua butir "bom pintar" berpandukan laser memusnahkan sebuah bunker di Baghdad. Bunker tersebut digunakan sebagai kota kara perhubungan tentera dan juga tempat berlindung bagi orang awam Iraq.

2000 - Jalur komik "Peanuts" yang terakhir disiarkan di akhbar sehari selepas Charles M. Schulz meninggal dunia.

2008 - Perdana Menteri Kevin Rudd memohon maaf bagi pihak Kerajaan Australia terhadap orang asli negara tersebut atas polisi-polisi pengambilan paksa anak-anak masyarakat mereka dilakukan kerajaan-kerajaan sebelumnya.

2010 - Forum Dunia Islam-Amerika Syarikat diadakan di Doha, Qatar.

2010 - Pengeboman sebuah kedai roti Pune, India, membunuh 17 orang dan mencederakan 60 yang lain.

2010 - Angkatan ISAF pimpinan NATO di Afghanistan melancarkan Operasi Moshtarak‎, serangan terbesar terhadap Taliban sejak 2001.

2012 - Di tengah-tengah bantahan, Parlimen Yunani meluluskan langkah jimat cermat oleh kerajaan campuran sementara negara itu.